Saad sellise kuju lõigata?
Kui keegi oleks mulle öelnud, et ühel päeval õmblen vetikatega…
Homme toon kassikarvu.
Äkki muudab prl Paloma selle mohääriks.
Preilid, võite nädala pärast nalja visata,
kui etendus on läbi.
Paloma Castel saabus. Ta ootab sind stuudios.
Hästi. Tänan.
Preili saabus number kolme prooviks.
Ütle neile midagi.
See pole õige.
Ma pole Solalist kuulnud.
Me ei leia teda iial üles.
Keskendu oma reisile Bretagne'i!
Su isa ei tohi oma osalust müüa.
Suudame Roveli enamust takistada.
Mis su plaan on?
Sa ei tulegi?
Perle, ma vaevu tunnen seda meest.
Ta on su isa.
Ta tahab vaid sind paremini tundma õppida.
Püüa välja uurida, kas talle on lähenetud ja kes seda tegi.
Näita üles huvi tema vastu.
Tee kaotatud aega tasa. Ma ei tea…
Ma tegelen senikaua sinu emaga.
Lase käia.
Sa tulid vabandust paluma.
Sul on palju põhjusi. Mu on palju aega.
Lase käia.
Pärast Vincenti skandaali on see hea hind.
Vean kihla, et Diane ei lubanud sul tühjade kätega naasta.
Sind ootab taas kord koslep.
Hangin talle sinu
või Yanni aktsiad.
Sa mängisid ohtlikku mängu.
Hoiatasin sind jõulude ajal.
Vaene Yann,
ta abikaasa pettis teda.
Lisaks veel naisega.
Kas see naine on vähemalt täisealine?
Yanni konservatiivsed valijad ei kiida seda heaks, ega ju?
Ta ei usu sind iial.
Rovelil on pildid.
Küllap on valus käituda nii naisega, kes sind üles kasvatas.
Miks sa nii väga jääda tahad? Tõsiselt.
Müü oma osalus maha. Saad miljardäriks.
Ja saad Roveli fondi juhtida.
Koos meiega.
LEDU on…
minevik.
Minu minevik.
Ja sinu oma samuti.
Ei.
See ei tähenda mulle midagi.
Ei moemaja ega perekond.
Mida ma öelda oskan?
Kui püüad täislikkust, ei saavuta sa seda kunagi.
Päev enne oma esimest couture'i etendust lasin kogu pulmakleidi ümber teha.
Ateljee töötas terve öö.
- Eks ole, Monique? - Tõepoolest.
Monique, ma arvan…
Vaata siia.
Preili soovib siia veidi kohevust.
See vabastaks silueti.
See lööb tasakaalu paigast ära.
Kas teen siia voldid?
Jah, aga korrapäratud.
Kõigest paar õmblust, et oleks kerge ja kohevam.
Aga ära üle pinguta.
See peab olema kerge.
Üks õmblus iga sentimeetri tagant, et ei tekiks pinget.
Hästi.
Nii on kena. Ilus.
Vincent.
Mis mängu sa Palomaga mängid?
Ükskõik mida ütlen, saad sa pahaseks.
Tahad, et oleksin selline, nagu mind ette kujutad.
Ei. Aga sa ajad teda marru.
Tahad, et ta kõike viimase minutini ümber teeks.
Kollektsioon on valmis.
Minu ajal stuudiojuht teadis, millal tagasi tõmmata.
Kas see sind häiribki?
Et töötame temaga koos?
Võiksin sinult sama küsida.
Oota. Oota!
Naasid päriselt, et teda aidata?
Kui see on nii, siis ma pole vastu.
Kokkuvõttes soovid, et ta oleks õnnelik. Eks ole?
Ma ei soovi Paloma põrumist näha.
Sina aga…
Kui ta põrub, võid tema kohale astuda.
Oma kohale astuda.
Ye-Ji, me soovime täpselt sama asja.
Tema õnne. Mõistagi.
Aga mul on palju kogemusi.
Sa tahad, et see toimiks.
Mina tean, kuidas see toimib.
Paloma teab samuti.
Kuni see pole muutunud, on tema moemaja kunstiline juht.
Nägemist.
Saadan teid ära.
Kas ta teeb edusamme?
Mu ema.
Ma ei tea, mida te tegite, aga ta on klaverist sõltuvuses.
Kus me teie esinemist näha saame? Te ei tööta ju ainult meie juures.
Ma olen võtnud esinemistest pausi.
Vabandust, madam Rovel. Hilinen tundi.
Võime taotleda teie arstilitsentsi tühistamist.
Teil oleks rohkem aega heliridu harjutada.
Te teate Lucyd.
Ta tundub kahjutu, aga te ei tahaks teda pahandada.
Kas terviseraportite võltsimine on tõsine kuritegu?
Arutame seda kohvitassi taga.
Asi on värvis.
Ma pole värvile keskendunud.
- Peame sellega tegelema. - Pea kinni.
Sa ei saa värvi muuta…
Või nii?
Miks mitte?
LEDU värv on must. Punkt.
Kuni see pole muutunud, on tema moemaja kunstiline juht.
Mis teoksil?
Kolid välja?
Hotelli mõte on ju selles, et siia saab alati naasta.
Sa elad siin, Marie.
Mulle on alati see sinu juures meeldinud.
Kes veel aasta läbi hotellis elaks?
Coco Chanel?
Kas tead, kuhu kolid?
Ma lähen Bretagne'i.
Fondile tuleb kasuks, kui seal oma nägu näitan.
Kas kõik on kombes?
Yanniga?
Milles asi on, Perle?
Kuidas su õde uudisesse suhtus?
Üllatavalt hästi.
Marie andestab sulle.
Ta armastab sind liiga palju.
Caroline,
kui pean rikkuma Marie abielu ja temast igaveseks võõrduma,
tahan teada su vastust.
Kohe.
Mitte siin.
Võin otsustada sinu poole valida, Victor, kuid sellel on üks tingimus.
Milline?
Pean olema kindel, et sinu ja Perle'i vahel on kõik läbi.
Igaveseks.
Sa tahad keelata mul temaga kohtuda?
Me pole enam 20-aastased, Victor.
Me pole 20-aastased.
Tegelikult võid magada, kellega tahad. Ükskõik kellega.
Aga mitte temaga.
Ja ära arva, et meie suhe muutub endiseks.
Nii et teeskleme Louise'i ja ettevõtte pärast.
Mõjuvõimas paar, eks?
Sul oli õigus.
See pole päris.
Aga sinu ja mu ema pärast ei saa ma iial endine olla.
Seega…
Mul on kahju.
Vähesed inimesed saavad ise oma elu kontrollida.
Kui sa ei taha, et enam paar oleme, siis miks ma ei või Perle'iga kohtuda?
See on osa kokkuleppest.
Sa tahad, et ka mina kannatan.
Kui LEDU etteotsa astud,
pead ta lahti laskma.
Ja kui saan teada, et kokkulepet murdsid, on sellega lõpp.
Ja sinuga samuti.
Kas lased mind jälitada, nagu su ema tegi?
Kui sa midagi ei varja, pole vaja karta.
Sul on ema vastu mingi mõjutusvahend.
Muidu poleks sa endas nii kindel.
Ma tahan teada.
Kuidas sai Robinson oma osaluse müüa?
Nad kasutasid juriidilist nõksu ja petsid teda.
- Nad pakkusid talle… - Seda, mida alati keeldusin pakkumast.
Eks ole?
Ära talle veel helista.
Ta tahab sulle ise öelda.
Seega kuulub Diane'ile kolm protsenti moemajast.
Me pole enam sõltumatud.
Arvasin alati, et meid saadab edu.
Victor tegi mulle pakkumise.
Ilmselt on Yanni lihtsam veenda kui mind.
Yannil pole õigust müüa. Eks?
Probleem on meis, mitte Rovelis.
Meil kõigil on põhjusi moemaja hülgamiseks.
Minu abielu andis meile võimaluse moemaja rajada.
Ehk aitab see nüüd moemaja päästa,
kui saan sellele uue tähenduse anda.
See võib olla rumal küsimus,
aga kas moemaja on sellist ohvrit väärt?
Võiksin sinult sama küsida.
Lähen Yanni juurde Perros-Guireci.
Robinson on juba seal.
Saatsid Robinsoni tema isaga rääkima?
Kudemise ajal koguneb kudu nendesse väikestesse konteineritesse.
Kui sa ei tea, siis kudu on pisikesed austrid.
See on…
oma kuus kuud vana.
Kas emaauster ja isaauster jätsid ta siia?
Austril pole kindlat sugu, nagu tänapäeval öeldakse.
Ta vahetab sugu igal aastal.
Kui temperatuur muutub, eritab ta sugurakke,
mis moodustavad voolustes hulpivad embrüod.
Nii et kahlame austrite spermas?
Enne kui ta su taldrikule jõuab, vajab ta kolm aastat kannatlikkust ja hoolt.
Lausa armastust.
Küllap on see mõnus tunne.
Vähemalt on mul siin sõnaõigust.
Siis on meil midagi ühist.
Tead, et su ema otsustas hotellist lahkuda ja siia minu juurde konutama tulla?
Ei.
Küllap on sul hea meel.
Te Ledud ei mõtle iial sellele, mida ma tunnen.
Mul ei lubatud pojale isegi oma perekonnanime anda.
Tead, mulle ei lubatud ka eriti midagi.
Tegelikult ei tea. Millal sa mulle sellest rääkisid?
Sa ei küsinud midagi.
Nüüd räägin.
Vihkasid lapsena seda maja.
Lastel on tavaliselt suva, kus nad elavad. Nad on oma vanematega ja kõik.
Sinuga polnud nii.
Tahtsid alati oma ema ja onudega Pariisi minna.
Moemajja.
Minuga ei tahtnud olla.
Ühel ööl
avastasin su jaamast külmast lõdisemas.
- Ütlesid… - „Ära takista mind, isa.
Lähen oma saatusele vastu.“
„Lähen oma saatusele vastu.“
Ma olin kaheksane, isa. Anna andeks.
See on ainus, mida siin peres tekitan.
Tungi olla kuskil mujal.
See on liiga kaua kestnud.
Mulle aitab.
Isa…
Kuninganna naaseb Balmorali.
Kas ta tuli sinu või minu pärast?
Nojah…
vähemalt teame, et vetikad on biolagunevad.
Aga see pole ikka sinine.
Mida kuradit ma teen?
Ma ei tea, kas mulle üldse meeldib see kollektsioon.
Või mu töö.
Ma ei naudi seda.
Ma ei saa magada.
Mul pole eraelu.
Pea vastu, Palo.
Kui see kollektsioon valmis saab,
…jääb vaid kolm tükki veel teha.
Seda vaid sellel aastal.
Mul on mõte.
Aitäh.
Peame päeva saagi eest Robinsoni tänama.
Sul pole enam allergiat?
Võtan ühe, su suure vaeva auks.
Vaata, et sul paha ei hakka.
Me pole vähemalt 20 aastat kolmekesi laua taga istunud.
See on lausa veider, eks?
Mida sa oma miljonitega teed, kui oled nüüd osaluse Rovelile müünud?
Eeldan, et oled juba talle peapesu korraldanud.
See oli su elu parim otsus, poeg.
Yann…
Oled hirmul.
Ma ei saa enam aru, kes siiras on.
Vihkan seda, kui pean oma naise ja pojaga ettevaatlik olema.
Victoriga olen harjunud.
Poisil on alati probleeme olnud.
Victor külastas sind?
Kas te pole sellepärast siin?
Ausalt öeldes ei olnud me kindlad.
Kas teadsid…
et su ema on biseksuaalne?
Või äkki sada protsenti lesbi?
Sellisel juhul pidid viimased 30 aastat väga pikad tunduma.
Hüva, lasen teil seda omavahel lahata.
Palo?
Mida sa kostaks, kui ma su Doppeli osaluse tagasi ostaks?
Roveli kohtuasi tühistati.
Nad tahtsid lihtsalt meile keerata.
Ja see toimis.
Meil pole raha ega varusid.
Viimane kollektsioon konfiskeeriti ja oleme võlgadesse uppumas.
Tahad seda jama endale kaela?
See jama oli meie lapsuke.
Me rajasime selle koos.
Ma ei taha sellest loobuda.
Tahaksin otsast alustada.
Näen, et soovime nüüd erinevaid asju.
Olen sellega leppinud.
Aga tahan jätkata sealt, kus mul pooleli jäi.
Kasvõi üksi.
Ütle oma hind.
Ma ei tea, mu leping LEDUga kestab veel ühe aasta.
See möödub kiiresti.
Võime aasta pärast sellest rääkida.
Ja senikaua?
Tantsin sinu ja LEDU pilli järgi ning lepin sellega?
Arvasin, et olime ühes paadis.
Palo, sul on kõik hästi! Oled kunstiline juht!
Arvasin, et sa ei soovi Pariisi kuulsust.
Olgu, ootan aasta.
Mis siis saab?
Palo, sulle meeldib töötada LEDUs.
Sa ei tunnista seda, aga leidsid perekonna, isa.
Sa jääd.
Doppel ei koti enam sind.
Lase mul minna.
Sa pole minu vang.
Kui tahad lahkuda, lase jalga.
Kas see on jah?
Ei.
Ei, jätan oma osaluse endale.
Mida sa kardad?
Et teen Doppelist midagi lahedat?
Kui hakkasime koostööd tegema…
tõmbusin tagasi. Ma ei pidanud end piisavalt heaks.
Ja see sobis sulle hästi.
Tegelikult mõtled vaid endale.
Sa pole iial soovinud mulle ruumi teha.
Võibolla pole sa ise seda soovinud.
Ma ei palu vabandust selle eest, et sinust andekam olen.
Palusid öelda, kui nendesuguseks muutud.
Nüüd on see juhtunud.
Peagi kutsud mind ise koeraõgijaks.
Kujutad üldse ette, et peaksid hommikuti mu kõrval ärkama?
Minuga hommiku- ja õhtusööki sööma,
võibolla isegi seksima?
Kogu ülejäänud elu?
Kas sa armastad veel mind?
Ja seda naist?
Kas sa armastad teda?
Eelistanuksin, et oleksid mu maha jätnud.
Mehed ütlevad alati nii.
Kas tead, kui alandav on mul sind enda ees lömitamas näha?
Milleks? Et sul oleks sama suur sõnaõigus kui Vincentil?
Kas oled otsustanud? Kas müüd?
Need on minu aktsiad. Teen nendega, mida tahan.
Leping sätestab midagi muud.
Ma tahaksin sind tänada.
Ma ei vaja enam eksisteerimiseks Ledusid.
Tegelikult võite mu poliitilisele karjäärile halvasti mõjuda.
Su perekonnal on üsna vilets maine.
Sinine tuba on sulle ette valmistatud.
Tahan, et oled homme enne mu ärkamist läinud.
Anna oma käsi.
Sedasi.
Soovid küüti?
See on jalgratas.
Sobib hästi punktist A punkti B jõudmiseks.
- See leiutati ammu… - See on vinge.
Oled pilves?
- Ma pean minema. - Hästi. Tšau.
- Nägemist. - Tšau. Nägemist.
Kollektsioon tuleb must.
Sest LEDU couture on must.
Must nagu…
öö ookeani kohal.
Ent see must
lööb särama
ja tuhmub.
Nagu miski,
mida me päriselt ei mõista.
Mis jääb meile tabamatuks.
Tulge lähemale.
Seda ma soovingi.
Aga…
me ei hakka ju seda kasutama?
Me kasutame seda inspiratsiooniks.
Sa pead lahenduse leidma.
See näitab, kui palju sind usaldan.
Me loome kleidi…
valguse abil.
Lahe, eks?
Mul on kahju, et mu osalusega nii läks, ema.
Mul ka, Robinson.
Et Solaliga nii läks.
Ah see…
See võib kõigiga juhtuda.
Tegelikult mitte, aga…
Inimesed näevad alati minus võimalust.
Mul pole iial olnud…
tõelist suhet, tõelisi sõpru ega tõelist karjääri.
Küllap kaasneb see taak meie perekonnanimega.
See kaasneb krooniga.
Ja see on kurnav.
Tean, et kuninganna Elizabeth pööraks praegu hauas ringi,
aga kas sa pole mõelnud troonist loobumisele?
Vahest olen nagu kuninganna keeldunud kiusatusele järele andmast.
Ma tõesti uskusin sellesse.
Jõukas pärija ja administraator.
Tõeline kassahitt.
Mida sa arvad kurjast kuningannast ja lesbist kuraatorist?
Kas kõlab hästi?
Nagu väikese eelarvega Prantsuse art house'i film.
Aga see sobib sulle.
Nii kunstipärane.
Ma pole su elu lihtsaks teinud.
Kas oled purjus?
Lasin sul arvata, et Victor oli mu lemmik.
Ma poleks pidanud.
Kas ta polnud siis?
Me naaseme Pariisi.
Kena.
Monique.
- Üritasin seda särama panna, aga… - See pole õige.
Kas võin vaadata?
Näita valgust.
Leidsime vist võitja.
Vaata.
Need on kõigest visandid, aga mu arust tabavad need su ideed.
Võin tiimile juhised anda, kui tahad.
See lisab liikuvust.
Võid sinise siidšifooni lisada.
Aitäh.
Võite katsetused lõpetada.
Saatsin teile e-posti iga mudeli jaoks mustrid ja visandid.
Kas said selle, Monique?
Jah, sain.
Tule minuga. Vaatame need üle.
Küllap pidin seda oma silmaga nägema.
Mida?
Seda, mis sust saanud on. Koletis.
Diane'i käpiknukk ja kõik see, milles Vincent sind aastaid süüdistas.
- Ära unusta ematappu. - Jah, tõsi.
Mu suurim patt mu venna silmis.
Kui sa kasutad ära sind kasvatanud naise nõrkust,
hävitad kõik, mida su perekond ehitanud on.
Tõestasid, et Vincentil oli õigus.
Diane ütles mulle tagantjärele.
Kavatsed ka oma osaluse maha parseldada?
Oled alati eelistanud võimu oma perele.
Kõigile teistele.
Täpselt nagu sina.
Ka sina seadsid karjääri oma perest kõrgemale…
kui otsustasid üksi, mulle rääkimata, abordi teha.
Nüüd pole mõtet end õigustada.
Tollal olid sul omad põhjused.
Täna on minul omad.
Võid endiselt ümber mõelda. Veel pole hilja.
Mida sa soovid, Perle?
Moemaja päästa?
See pole sinu päästa.
Nii et ära sekku sellesse.
Kellega sa töötad?
Isabelle'iga.
Mu lemmikuga.
Ta jumaldab mooruspuusiidi ja rätsepatööd.
Ma alustan uut elu.
Ta on nüüd sinu kätes.
Õnn kaasa.
Sulle ka, Céline.
Kõik hästi, härra Ledu?
Vabandust.
Aktsionärid ei pea muretsema. Spionaaži süüdistused lükati tagasi.
Sinu LEDU kinnisidee läheb meile kalliks maksma.
Bernard, minu kinnisideedeta poleks sa nii rikas.
Kas olen iial andnud sulle põhjust nuriseda?
Selles asi ongi.
Õpetasid meid vaatama tulevikku, mitte minevikku.
Me teemegi seda.
Tahame anda võimaluse noortele talentidele nagu Paloma Castel.
Sa ei hooli noortest talentidest.
Sa ei hooli moemaailmast.
Kui meeldiv üllatus!
Oota palun.
Kas saadad me sõbra ära?
- Teen seda. - Aitäh, kullake.
Bernard.
Yann, kullake.
Kuulan sind.
Kuulsin, et peame rääkima.
Peaksid teadma, et ma pole veel otsustanud.
Räägime siis, kallis Yann. See valmistaks mulle rõõmu.
Ma hoolin moemaailmast.
Olen sõlminud lepinguid lootustandvate moemajadega.
Olen võidelnud põlatud disainerite eest, kes on nüüd kuum kaup.
Seda nimetatakse visiooniks.
Ja ma ei saa eitada…
et arvestades juriidilisi probleeme, meeletut kapitalisüsti LEDU ülevõtmiseks
ja vähenenud dividende,
on nõukogul õigus küsimusi esitada.
Pea kinni.
Oled kindel, et sul on sisu teha seda, mida sa teed?
Võin sind veel üllatada.
Palun anna nõukogule teada, et mul on neile tähtsat infot.
Mille kohta?
Mu ema tervise kohta.
Saime juba iga-aastase terviseraporti.
Bernard, vahest oleks sul kasulikum hakata kellegi uuega asju ajama.
Tõlkinud Vova Kljain